Lorio de Goldie

Lorio de Goldie (Glossoptilus goldiei) estas specio de papagaj birdoj, en la familio Psittaculidae. Ĝi estas la nura specio en la genro Glossoptilus. Ĝi troviĝas en arbaroj de Nov-Gvineo, ĉefe ĉe altitudoj de 1000–2200 m. Ĝi estas plejparte verda kun flavecaj strioj en la brusta regiono, kaj tre brilruĝa krono, blua areo ĉirkaŭokula kaj ĝis la nuko kaj viola pli malsupra. Ĝi estas malgranda birdo, kiu estas 19 cm longaj kaj pezas 45–60 gramojn.Collar, N.J. (1997). Family Psittacidae (Parrots).  pp. 280–477 in: del Hoyo, J., Elliot, A. & Sargatal, J. eld. (1997).  Handbook of the Birds of the World. Vol 4. Sandgrouse to Cuckoos. Lynx Edicions: Barcelona

Taksonomio
La Lorio de Goldie estis formale priskribita en 1882 fare de la angla ornitologo Richard Bowdler Sharpe el specimeno kolektita en Nov-Gvineo fare de Andrew Goldie (1840–1891). Sharpe stampis la duvortan nomon Trichoglossus goldiei. La Lorio de Goldie estis iam metita en la genron Psitteuteles, sed ĝi estis translokigita al sia propra genro Glossoptilus post la publikigo en 2020 de filogenetika studo de lorioj. 

La genron Glossoptilus enkondukis en 1896 Walter Rothschild kaj Ernst Hartert. La specia epiteto estas honoro al la skota birdokolektisto Andrew Goldie.

Aspekto
La Goldie-lorio estas 19 cm longa. Ĝi estas ĉefe verda, kaj ĝia malsupra flanko estas flavecverda kun malhelverdaj longitudaj strioj, dum la flugiloj estas pli malhelverdaj. Ĝi havas ruĝan plumaron sur la krono, kiu estas malpli ampleksa ĉe la ino. La malantaŭo de ĝia kapo estas blua, ĝiaj vangoj estas ĉefe malvaj kaj bluaj, ĝia beko estas nigra, kaj ĝiaj irisoj estas brunaj. Ĝiaj kruroj estas verdecbrunaj. Ĉe junuloj la ruĝo sur la kapo estas reduktita al malgranda ruĝa makulo super ĝia beko. Junuloj havas brunan bekon, verdan kronon, kaj grizbluan plumaron sur la malantaŭo de la kapo.Forshaw (2006). plate 14.

Teritorio
La lorio de Goldie estas indiĝena de la altaj teroj de Nov-Gvineo de oriento okcidenten. BirdLife International. (2018). "Psitteuteles goldiei". IUCN Red List of Threatened Species. 2018: e.T22684578A130099733. doi:10.2305/IUCN.UK.2018-2.RLTS.T22684578A130099733.en. Alirita la 18an de Februaro 2025. 

Birdobredado
La Goldie-lorio estas bone rigardata kiel dorlotbesto. Ili estas silentemaj, nedetruaj, neagresemaj, kaj povas esti tenataj kiel sola paro aŭ en pli grandaj komunumoj. Kelkaj lorioj lernis imiti homajn voĉojn.

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Nov-Gvineo